Skadevergoeding aan Mpuma-boer se familie - Maroela Media
Skadevergoeding aan Mpuma-boer se familie
Die polisie moet skadevergoeding betaal aan die familie van Johannes Bezuidenhout, 'n boer van Mpumalanga, nadat 'n ontsnapte gevangene hom met 'n polisiebeampte se pistool doodgeskiet het, het The Citizen berig.
Die Pretoriase hooggeregshof het beslis dat polisieminister Nathi Mthethwa R280 000 aan die boer se vrou, Cornelia Bezuidenhout, moet betaal en R90 000 aan sy dogter, Beulah Bezuidenhout.
Bezuidenhout is in Julie 2002 voor sy vrou op sy plaas in Groblersdal doodgeskiet.
Die moordenaar, David Mammushi, het uit polisie-aanhouding by die Sekhukhune-landdroshof ontsnap. Mammushi moes verskyn op 'n aanklag van verkragting. Hy het tydens sy ontsnappingspoging 'n polisiesersant oorrompel en sy dienspistool afgeneem. Hy het dié pistool twee dae later gebruik om Bezuidenhout tydens 'n gewapende roof dood te skiet.
Mammushi is weer in hegtenis geneem en in 2005 skuldig bevind aan die moord.
Regter André Louw het aan die hof gesê die polisie was nalatig en het versuim om Mammushi in aanhouding te hou. -SAPA
boere Groblersdal Mpumalanga skadevergoeding
Inwoners van Vaalwater sedert Maandag sonder water en krag
R280 000 aan die oorledene se vrou, en R90 000 aan die dogter – is dit wat 'n mens se lewe werd is ? Geen geld kan ooit 'n lewe vervang nie, ek aanvaar hierdie moet wees verlies aan inkomste – of so-iets. Ek is geen regsgeleerde. Tog, indien dit wel so is, is die syfers hopeloos ondergeskat.